CELEX: 32013R0977
Language: hr
Date: 2013-10-11 00:00:00
Title: Provedbena uredba Komisije (EU) br. 977/2013 оd 11. listopada 2013. o odstupanjima od pravila o podrijetlu iz Priloga II. Sporazumu o pridruživanju između Europske unije i njezinih država članica, s jedne strane, i Srednje Amerike, s druge strane, koja se primjenjuju u okviru kvota za određene proizvode iz Srednje Amerike

12.10.2013   
            
            
               HR
            
            
               Službeni list Europske unije
            
            
               L 272/31
            
         PROVEDBENA UREDBA KOMISIJE (EU) br. 977/2013
   оd 11. listopada 2013.
   o odstupanjima od pravila o podrijetlu iz Priloga II. Sporazumu o pridruživanju između Europske unije i njezinih država članica, s jedne strane, i Srednje Amerike, s druge strane, koja se primjenjuju u okviru kvota za određene proizvode iz Srednje Amerike
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2012/734/EU od 25. lipnja 2012. o potpisivanju, u ime Europske unije, Sporazuma o pridruživanju između Europske unije i njezinih država članica, s jedne strane, i Srednje Amerike, s druge strane, te o privremenoj primjeni dijela IV. Sporazuma koji se odnosi na trgovinska pitanja (1), a posebno njezin 6. članak,
   budući da:
   
               (1)
            
            
               Odlukom 2012/734/EU Vijeće je, u ime Unije, odobrilo potpisivanje Sporazuma o pridruživanju između Europske unije i njezinih država članica, s jedne strane, i Srednje Amerike, s druge strane (u daljnjem tekstu „Sporazum”). U skladu s Odlukom 2012/734/EU Sporazum bi se trebao primjenjivati privremeno do okončanja postupaka za njegovo sklapanje.
            
         
               (2)
            
            
               Prilog II. Sporazumu odnosi se na definiciju pojma „proizvoda s podrijetlom” i na načine administrativne suradnje. Dodatkom 2.A tom Prilogu za određene je proizvode u okviru godišnjih kvota predviđena mogućnost odstupanja od pravila o podrijetlu utvrđenih u Dodatku 2. Prilogu II. S obzirom da je Unija odlučila primijeniti tu mogućnost, potrebno je osigurati uvjete za primjenu tih odstupanja za uvoze iz Srednje Amerike.
            
         
               (3)
            
            
               Kvotama utvrđenim u Dodatku 2.A Prilogu II. upravljat će se prema kronološkom redu primitka u skladu s Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (2).
            
         
               (4)
            
            
               Da bi se steklo pravo na korištenje carinski povlaštenih stopa carinskim je tijelima potrebno priložiti odgovarajući dokaz o podrijetlu, kako je utvrđeno Sporazumom.
            
         
               (5)
            
            
               S obzirom na to da se Sporazum privremeno primjenjuje od 1. kolovoza 2013., ova se Uredba treba primjenjivati od istog datuma.
            
         
               (6)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   1.   Pravila o podrijetlu utvrđena u Dodatku 2.A Prilogu II. Sporazumu o pridruživanju između Europske unije i njezinih država članica, s jedne strane, i Srednje Amerike, s druge strane (u daljnjem tekstu „Sporazum”), primjenjuju se na proizvode navedene u Prilogu ovoj Uredbi.
   2.   Pravila o podrijetlu navedena u 1. stavku primjenjuju se u okviru kvota utvrđenih Prilogom ovoj Uredbi kao odstupanje od pravila o podrijetlu utvrđenih u Dodatku 2. Prilogu II. Sporazumu.
   Članak 2.
   Za korištenje odstupanja iz članka 1. uz proizvode je potrebno priložiti dokaz o podrijetlu kako je utvrđeno u Prilogu II. Sporazumu.
   Članak 3.
   Carinskim kvotama utvrđenim u Prilogu upravlja se u skladu s člancima 308.a, 308.b i 308.c Uredbe (EEZ) br. 2454/93.
   Članak 4.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. kolovoza 2013.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. listopada 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 346, 15.12.2012., str. 1.
   
      (2)  SL L 253, 11.10.1993., str. 1.
   
      PRILOG
      
         SREDNJA AMERIKA
      
      Neovisno o pravilima za primjenu Kombinirane nomenklature smatra se da opis proizvoda ima samo indikativno značenje budući da je područje primjene povlaštenog režima u okviru ovog Priloga utvrđeno oznakama KN-a kakve su bile na snazi u vrijeme prihvaćanja ove Uredbe.
      
                  Redni br.
               
               
                  Oznaka KN
               
               
                  Opis robe
               
               
                  Razdoblje primjene kvote
               
               
                  Količina kvote
                  (u tonama neto mase ako nije navedeno drukčije)
               
            
                  09.7014
               
               
                  1604 14 16
               
               
                  Odresci tune
               
               
                  od 1. kolovoza do 31. srpnja
               
               
                  4 000
               
            
                  09.7015
               
               
                  3920
               
               
                  Ostale ploče, listovi, filmovi, folije i vrpce, od plastičnih masa, necelularne strukture te neojačane, nelaminirane, bez podloge niti na sličan način kombinirane s drugim materijalima
               
               
                  od 1. kolovoza do 31. srpnja
               
               
                  5 000
               
            
                  09.7016
               
               
                  8544 30 00
               
               
                  Setovi vodiča za paljenje i ostali setovi vodiča vrsta koje se rabi u vozilima, zrakoplovima ili brodovima
               
               
                  Od 1.8.2013. do 31.12.2013.
               
               
                  5 000
               
            
                  8544 42
               
               
                  Ostali električni vodiči, za napone ne veće od 1 000 V, s priključnim uređajima
               
            
                  8544 49
               
               
                  Ostali električni vodiči, za napone ne veće od 1 000 V, bez priključnih uređaja
               
               
                  Od 1. 1.2014. do 31.12.2014. i za svako razdoblje nakon toga od 1. 1. do 31. 12.
               
               
                  12 000
               
            
                  8544 60
               
               
                  Ostali električni vodiči, za napone veće od 1 000 V